# Rosie Huntington-Whiteley

Rosie Alice Huntington-Whiteley (Plymouth, 18 d'abril de 1987) és una model, actriu, dissenyadora de moda i empresària anglesa. És coneguda pel seu treball per a la marca de llenceria Victoria's Secret, per ser la model publicitària del perfum Burberry Body el 2011, pel seu treball amb els grans magatzems Marks & Spencer i per la seva col·laboració creativa amb la marca de moda Paige.

## Trajectòria

Ha fet de model de passarel·la per a Prada, Givenchy, Burberry, Oscar de la Renta, Valentino, Michael Kors, Roberto Cavalli, Balmain, Louis Vuitton, DSquared2, Badgley Mischka, Blumarine, Marchesa, Vivienne Tam, Versace, Vera Wang, Betsey Johnson, Alberta Ferretti, Prada, Giles Deacon i Moschino.
També ha aparegut en campanyes publicitàries de Dolce & Gabbana, Nirav Modi, Ralph Lauren, DKNY, Escada, Leon Max, Prabal Gurung, Karen Millen, Loewe, Bulgari, Tommy Hilfiger, BCBG, Thomas Wylde, Clinique, Sportmax, Topshop, French Connection, Levi's, Macy's i Bloomingdale's.
Pel que fa a la seva carrera com a actriu, es va fer coneguda pels papers secundaris a la pel·lícula de 2011 Transformers: Dark of the Moon i a la pel·lícula de 2015 Mad Max: fúria a la carretera. Va fumar per última vegada el 2012 i des d'aleshores va deixar el tabac.
Des de l'any 2010, manté una relació amb l'actor Jason Statham. El gener de 2016, el seu representant va confirmar que s'havien compromès. El 9 de febrer de 2017, va anunciar que estava embarassada del primer fill de la parella. El seu fill va néixer el juny d'aquell mateix any.

## Reconeixements

Huntington-Whiteley va rebre els Premis Elle Style a la Model de l'any el 2009, Top Style Icon de 2012 i Model de l'any el 2015. El 2011 va ser elegida número 1 a la llista Hot 100 de la revista Maxim i va rebre el Premi especial de l'editor als premis Glamour. Als premis Women of the Year de la revista de moda Harper's Bazaar va ser nomenada Model de l'any el 2014 i Empresària de l'any el 2016.
El juliol de 2011, Huntington-Whiteley ocupava el lloc número 15 de la llista The Money Girls i el número 3 de la llista de Top 20 Sexiest Models a models.com. També va ser votada número 22 a l'enquesta de la dona més sexy del món de la revista mensual FHM el 2015. El 2016 i el 2017, Huntington-Whiteley va aparèixer al número 5 de la llista Forbes de models més ben pagades del món amb uns guanys estimats 9 i 9,5 milions de dòlars respectivament.

## Filmografia
### Cinema

| Any | Títol | Personatge |
| 2009 | Love Me Tender... Or Else | La noia |
| 2011 | Transformers: Dark of the Moon | Carly Spencer |
| 2015 | Mad Max: fúria a la carretera | Angharad l'esplèndida |

## Referències

* ↑ Mills, Simon «Còpia arxivada». GQ, 25-05-2011. Arxivat de l'original el 27 de maig 2011 [Consulta: 8 juny 2011]. Arxivat 27 de maig 2011 a Wayback Machine.
* ↑ , 07-05-2011.
* ↑ Acuna, Kirsten. «Here's what the stunning 'Mad Max' wives look like in real life». Business Insider, 17-05-2015. [Consulta: 17 abril 2018].
* ↑ «The clean-living celebs who are secret smokers». , 16-03-2016.
* ↑ «Rosie Huntington-Whiteley cozies up to One Direction in Glamour: 'The lads are like puppies – they're adorable!'». Daily News, 03-07-2013. Arxivat de l'original el 6 juliol 2013. [Consulta: 3 juliol 2013].
* ↑ Murphy, Desiree. «Rosie Huntington-Whiteley & Jason Statham Are Engaged – See the Ring She Debuted at Golden Globes!». Entertainment Tonight, 10-01-2016. Arxivat de l'original el 14 març 2016. [Consulta: 13 març 2016].
* ↑ «Jason Statham and Rosie Huntington-Whiteley Expecting First Child». People, 09-02-2017. Arxivat de l'original el 9 abril 2017.
* ↑ «Jason Statham and Rosie Huntington-Whiteley Welcome Son Jack Oscar». People, 28-06-2017. Arxivat de l'original el 28 juny 2017.
* ↑ Newbold, Alice. «Rosie Huntington-Whiteley Gives Birth To Her First Son» (en anglès britànic). British Vogue, 28-06-2017. [Consulta: 10 octubre 2019].
* ↑ Sacre, Claire «Còpia arxivada». Elle Magazine, 10-02-2009. Arxivat de l'original el 13 de novembre 2013 [Consulta: 26 maig 2010]. Arxivat 13 de novembre 2013 a Wayback Machine.
* ↑ «The Rosie Huntington-Whiteley Shoot» (en anglès). , 30-07-2012.
* ↑ «Rosie Huntington-Whiteley named top style icon at Elle Awards» (en anglès). .
* ↑ «Rosie Huntington-Whiteley wins Model Of The Year» (en anglès). , 24-02-2015.
* ↑ Maxim Staff Maxim, 04-05-2011 [Consulta: 16 juliol 2015].
* ↑ «Full list of GLAMOUR 2011 Awards Winners». .
* ↑ «Harper's Bazaar Women of the Year Awards 2014» (en anglès). , 05-11-2014.
* ↑ «Women of the year 2016: Winners portfolio» (en anglès). , 01-11-2016.
* ↑ «The Money Girls». Arxivat de l'original el 2 agost 2011. [Consulta: 16 juliol 2011].
* ↑ «Top Sexiest Models». Arxivat de l'original el 10 juny 2011. [Consulta: 16 juliol 2011].
* ↑ «Rosie Huntington-Whiteley Stuns In Sparkly Sheer Dress». Hollywood Life, 15-02-2012. Arxivat de l'original el 17 juliol 2015. [Consulta: 16 juliol 2015].
* ↑ Robehmed, Natalie. «The World's Highest-Paid Models 2016: Karlie Kloss And Kendall Jenner Storm Top Three With $10 Million Apiece» (en anglès). [Consulta: 14 octubre 2020].
* ↑ Robehmed, Natalie. «Rosie Huntington-Whiteley – pg.10». Forbes. [Consulta: 5 abril 2018].